b'\n_START_ARTICLE_\nHofburg\n_START_PARAGRAPH_\nPala\xc4\x8da Hofburg je biv\xc5\xa1a cesarska pala\xc4\x8da v sredi\xc5\xa1\xc4\x8du mesta Dunaj, Avstrija. Del pala\xc4\x8de predstavlja uradno prebivali\xc5\xa1\xc4\x8de in delovno mesto predsednika Avstrije. Zgrajena v 13. stoletju in skozi stoletja raz\xc5\xa1irjena, je pala\xc4\x8da gostila nekatere izmed najvplivnej\xc5\xa1ih oseb evropske in avstrijske zgodovine, kar vklju\xc4\x8duje tudi cesarje habsbur\xc5\xa1ke dinastije, vladarje avstro-ogrskega cesarstva. Hofburg je bil njihova glavna zimska rezidenca, medtem ko je bil poletna dvorec Sch\xc3\xb6nbrunn._NEWLINE_Podro\xc4\x8dje Hofburga je bil dokumentiran sede\xc5\xbe vlad razli\xc4\x8dnih cesarjev in republik od leta 1279 dalje. Pala\xc4\x8da Hofburg je skozi stoletja rasla in tako sedaj vklju\xc4\x8duje rezidence (Amalienburg), cesarsko kapelo (Hofkapelle ali Burgkapelle), narodoslovni muzej in muzej umetnostne zgodovine (Naturhistorisches Museum in Kunsthistorisches Museum), avstrijsko narodno knji\xc5\xbenico (Hofbibliothek), cesarsko zakladnico (Schatzkammer), gledali\xc5\xa1\xc4\x8de (Burgtheater), \xc5\xa1pansko jahalno \xc5\xa1olo z lipicanci (Hofreitschule), cesarske konjske hleve (Stallburg in Hofstallungen), kongresni center Hofburg._NEWLINE_Hofburg je obrnjen k trgu Heldenplatz, katerega izgradnjo je ukazal cesar Franc Jo\xc5\xbeef kot del nikoli dokon\xc4\x8danega Kaiserforuma._NEWLINE_Pri izgradnji Hofburga so sodelovali razli\xc4\x8dni arhitekti, med drugimi Italijan Filiberto Luchese (Leopoldischiner Trakt - Leopoldov trakt), Lodovico Burnacini in Martino and Domenico Carlone, baro\xc4\x8dni arhitekti Lukas von Hildebrandt in Joseph Emanuel Fischer von Erlach (kanclerska pala\xc4\x8da in zimska jahalna \xc5\xa1ola), Johann Fischer von Erlach (knji\xc5\xbenica), in arhitekti znanega dela Neue Burg, ki je bil zgrajen med letoma 1881 in 1913.'